रायपुर। राज्य ब्यूरो। भानुप्रतापपुर विधानसभा उपचुनाव में भाजपा प्रत्याशी ब्रम्हानंद नेताम के मुद्दे पर पार्टी प्रभारी ओम माथुर ने तीखे तेवर दिखाए हैं। प्रदेश कार्यालय कुशाभाऊ ठाकरे परिसर में वरिष्ठ नेताओं की मौजूदगी में माथुर ने कहा कि पार्टी की राष्ट्रीय स्तर पर छवि प्रभावित हो रही है। कांग्रेस ने नामांकन के बाद ब्रम्हानंद के नाबालिग से दुष्कर्म के मुद्दे को उठाया और लगातार यह प्रचारित कर रही है कि भाजपा दुष्कर्म के आरोपी को उम्मीदवार बना रही है। भाजपा के उच्च पदस्थ सूत्रों की मानें तो माथुर ने प्रदेश अध्यक्ष अरुण साव, पूर्व मुख्यमंत्री डा. रमन सिंह, आदिवासी नेता रामविचार नेताम की मौजूदगी में पूरे मामले की रिपोर्ट ली। माथुर ने कहा कि प्रत्याशी चयन से पहले सभी विवादों की पड़ताल करने की जरूरत थी। हालांकि प्रदेश भाजपा के वरिष्ठ नेताओं ने यह समझाने की कोशिश की कि कांग्रेस की ओर से मुद्दा उठाने से पहले उन्हें इस विवाद की कोई जानकारी नहीं थी।
 ब्रम्हानंद के मुद्दे पर भाजपा लगातार यह प्रचारित करने की कोशिश कर रही है कि पाक्सो एक्ट से लेकर अन्य मामलों में झारखंड की हेमंत सोरेन सरकार का हाथ है। कुशाभाऊ ठाकरे परिसर में आयोजित पत्रकारवार्ता में प्रभारी ओम माथुर की मौजूदगी में प्रदेश अध्यक्ष साव ने कहा कि झारखंड के मुख्यमंत्री हेमंत सोरेन और मुख्यमंत्री भूपेश बघेल आदिवासी महोत्सव के बहाने एक-दूसरे के साथ खड़े हैं। वह पार्टी की छवि को प्रभावित करने के लिए झूठे मामले उठा रहे हैं, जिससे भाजपा डरने वाली नहीं है। पाक्सो एक्ट में प्रविधान है कि आरोपित को तीन दिन में गिरफ्तार करना है। कांग्रेस के आरोप अगर सही हैं, तो ब्रम्हानंद को गिरफ्तार क्यों नहीं करती है। पूर्व मंत्री बृजमोहन अग्रवाल ने ब्रम्हानंद का बचाव करते हुए कहा था कि सरकार में दम है तो ब्रम्हानंद को गिरफ्तार करे। ब्रम्हानंद जेल में रहेंगे, लेकिन हम उनको चुनाव जिताकर ले आएंगे।
 प्रदेश कांग्रेस अध्यक्ष मोहन मरकाम ने कहा कि भाजपा का चरित्र अपराधियों को संरक्षण देना, अपराधियों को बचाना है। मासूम बच्ची के साथ गैंगरेप के आरोपित को भाजपा ने प्रत्याशी बनाकर वास्तविक चरित्र को जनता के सामने प्रदर्शित किया है। नेताम के कृत्य से भानुप्रतापपुर की जनता दुखी है। उन्होंने भानुप्रतापपुर की छवि को धूमिल करने काम किया है। भाजपा में जरा भी नैतिकता बची है, तो वह ब्रम्हानंद की दावेदारी वापस कर जनता से माफी मांगे तथा आरोपित को झारखंड पुलिस को सौंपे।
 मरकाम ने कहा कि जिस बेशर्मी से समूची भाजपा उनके बचाव में खड़ी है, उससे साफ हो गया कि भाजपा के लिए बच्ची को न्याय दिलाने से ज्यादा जरूरी अपना राजनीतिक हित साधना है। भानुप्रतापपुर में एक लाख महिला मतदाता हैं। भाजपा बेटी बचाओ का नारा लगाती है, लेकिन ब्रम्हानंद के पक्ष में खड़ी भाजपा बेटी बचाओ नहीं, बल्कि दुष्कर्म के आरोपितों को बचाने के नीति पर काम कर रही है।
 कांग्रेस ने आरोप लगाया है कि ब्रम्हानंद नेताम के खिलाफ झारखंड के जमशेदपुर के टेल्को थाना क्षेत्र में प्राथमिकी क्रमांक 84/2019 धारा दिनांक 15. 05. 2019 धारा 366ए, 376, 376(3), 376 डीडी, 120 बी भादवि, 4, 6 पाक्सो एक्ट एवं 4,5,6,7,9 अनैतिक देह व्यापार निवारण अधिनियम का मामला दर्ज है।
 
रायपुर। राज्य ब्यूरो। भानुप्रतापपुर विधानसभा उपचुनाव में भाजपा प्रत्याशी ब्रम्हानंद नेताम के मुद्दे पर पार्टी प्रभारी ओम माथुर ने तीखे तेवर दिखाए हैं। प्रदेश कार्यालय कुशाभाऊ ठाकरे परिसर में वरिष्ठ नेताओं की मौजूदगी में माथुर ने कहा कि पार्टी की राष्ट्रीय स्तर पर छवि प्रभावित हो रही है। कांग्रेस ने नामांकन के बाद ब्रम्हानंद के नाबालिग से दुष्कर्म के मुद्दे को उठाया और लगातार यह प्रचारित कर रही है कि भाजपा दुष्कर्म के आरोपी को उम्मीदवार बना रही है। भाजपा के उच्च पदस्थ सूत्रों की मानें तो माथुर ने प्रदेश अध्यक्ष अरुण साव, पूर्व मुख्यमंत्री डा. रमन सिंह, आदिवासी नेता रामविचार नेताम की मौजूदगी में पूरे मामले की रिपोर्ट ली। माथुर ने कहा कि प्रत्याशी चयन से पहले सभी विवादों की पड़ताल करने की जरूरत थी। हालांकि प्रदेश भाजपा के वरिष्ठ नेताओं ने यह समझाने की कोशिश की कि कांग्रेस की ओर से मुद्दा उठाने से पहले उन्हें इस विवाद की कोई जानकारी नहीं थी। ब्रम्हानंद के मुद्दे पर भाजपा लगातार यह प्रचारित करने की कोशिश कर रही है कि पाक्सो एक्ट से लेकर अन्य मामलों में झारखंड की हेमंत सोरेन सरकार का हाथ है। कुशाभाऊ ठाकरे परिसर में आयोजित पत्रकारवार्ता में प्रभारी ओम माथुर की मौजूदगी में प्रदेश अध्यक्ष साव ने कहा कि झारखंड के मुख्यमंत्री हेमंत सोरेन और मुख्यमंत्री भूपेश बघेल आदिवासी महोत्सव के बहाने एक-दूसरे के साथ खड़े हैं। वह पार्टी की छवि को प्रभावित करने के लिए झूठे मामले उठा रहे हैं, जिससे भाजपा डरने वाली नहीं है। पाक्सो एक्ट में प्रविधान है कि आरोपित को तीन दिन में गिरफ्तार करना है। कांग्रेस के आरोप अगर सही हैं, तो ब्रम्हानंद को गिरफ्तार क्यों नहीं करती है। पूर्व मंत्री बृजमोहन अग्रवाल ने ब्रम्हानंद का बचाव करते हुए कहा था कि सरकार में दम है तो ब्रम्हानंद को गिरफ्तार करे। ब्रम्हानंद जेल में रहेंगे, लेकिन हम उनको चुनाव जिताकर ले आएंगे। प्रदेश कांग्रेस अध्यक्ष मोहन मरकाम ने कहा कि भाजपा का चरित्र अपराधियों को संरक्षण देना, अपराधियों को बचाना है। मासूम बच्ची के साथ गैंगरेप के आरोपित को भाजपा ने प्रत्याशी बनाकर वास्तविक चरित्र को जनता के सामने प्रदर्शित किया है। नेताम के कृत्य से भानुप्रतापपुर की जनता दुखी है। उन्होंने भानुप्रतापपुर की छवि को धूमिल करने काम किया है। भाजपा में जरा भी नैतिकता बची है, तो वह ब्रम्हानंद की दावेदारी वापस कर जनता से माफी मांगे तथा आरोपित को झारखंड पुलिस को सौंपे। मरकाम ने कहा कि जिस बेशर्मी से समूची भाजपा उनके बचाव में खड़ी है, उससे साफ हो गया कि भाजपा के लिए बच्ची को न्याय दिलाने से ज्यादा जरूरी अपना राजनीतिक हित साधना है। भानुप्रतापपुर में एक लाख महिला मतदाता हैं। भाजपा बेटी बचाओ का नारा लगाती है, लेकिन ब्रम्हानंद के पक्ष में खड़ी भाजपा बेटी बचाओ नहीं, बल्कि दुष्कर्म के आरोपितों को बचाने के नीति पर काम कर रही है। कांग्रेस ने आरोप लगाया है कि ब्रम्हानंद नेताम के खिलाफ झारखंड के जमशेदपुर के टेल्को थाना क्षेत्र में प्राथमिकी क्रमांक चौरासी/दो हज़ार उन्नीस धारा दिनांक पंद्रह. पाँच. दो हज़ार उन्नीस धारा तीन सौ छयासठए, तीन सौ छिहत्तर, तीन सौ छिहत्तर, तीन सौ छिहत्तर डीडी, एक सौ बीस बी भादवि, चार, छः पाक्सो एक्ट एवं चार,पाँच,छः,सात,नौ अनैतिक देह व्यापार निवारण अधिनियम का मामला दर्ज है।